Anders Jacobson sammen med Jennie Nordin og Martin Sjögren i 2014.Anders Jacobson til venstre, sammen med Jennie Nordin og Martin Sjögren, i 2014.
Anders Jacobson er en svensk fotballtrener som fra januar 2017 til juli 2022 var assistenttrener for Norges kvinnelandslag i fotball.

Linköpings FC
-------------

Jacobson jobbet sammen med Martin Sjögren i Linköping i fire år.

Norges kvinnelandslag
---------------------

Anders Jacobson signerte kontrakten med landslaget i desember 2016, og overtok som assistenttrener, også denne gangen sammen med Martin Sjögren som hovedtrener, i januar 2017. Det var et halvt år før EM i Nederland i 2017. I det mesterskapet tok Norge 0 poeng og scoret 0 mål.

Trenerduoen klarte å snu dette, og landslaget kvalifiserte seg til VM i Frankrike i 2019. Da kom Norge til en kvartfinale. Den daværende elitedirektøren, Lise Klaveness, sa at det var ingen tvil om at både Jacobson og Sjögren fikk fortsette etter mesterskapet. I en lengre artikkel med nettavisen, roste hun jobben som var gjort de siste to årene. Klaveness var spesielt imponert over grundigheten, kvaliteten og bredden i arbeidet som hadde blitt lagt ned. Hun trekker videre frem hvor trygge spillerne har blitt og hvor godt de er involvert, blant annet ved bruk av kapteinsteamet som et mellomledd mellom spillerne og trenerne.

Høsten 2020, kvalifiserte landslaget seg igjen til neste EM.

I september 2021, forlenget både Jacobson og Sjögren kontrakten med landslaget. De hadde egentlig kontrakt til og med EM i 2021, men da mesterskapet ble utsatt et år, var det naturlig å signere duoen frem til og med VM i 2023.

I 2021 fikk Jacobson og Sjögren også med seg Lena Tyriberget i trenerteamet, også hun er assistenttrener.

Jacobson, sammen med Martin Sjögren, ble enige med Norges fotballforbund om å avslutte arbeidsforholdet etter at Norge ikke gikk videre fra gruppespillet i EM i 2022.

Annet
-----

Jacobson har vært med som foredragsholder på blant annet cupfinaleseminaret i 2021 og på etterutdanningen av trenere med UEFA A- og PRO-lisens i Norge i 2019.

Referanser
----------

1. 1 2  Sander, Christian Grieg (19. juli 2022). «Sjögren ferdig som landslagssjef: – Naturlig skjebne». *NRK*. Besøkt 29. juli 2022.
2. ↑  «To svensker skal lede Norge». *www.vg.no*. Besøkt 10. juni 2022.
3. 1 2  Fotballforbund, Norges. «Forlenger kontrakten med Sjögren og Jacobson». *fotball.no - Norges Fotballforbund* **(norsk)**. Besøkt 5. juni 2022.
4. ↑  «Skjebneuke for landslaget: – Vi forstår hvor viktig dette er». *www.aftenposten.no*. Besøkt 5. juni 2022.
5. ↑  Nessim Ghouas, Norges Fotballforbund. «Norway Media Guide 2017» (PDF). MOLTE AS. Besøkt 10. juni 2022.
6. ↑  Christer Madsen, Norges Fotballforbund. «Norway Media Guide 2019» (PDF). MOLTEAS. Besøkt 10. juni 2022.
7. ↑  NTB (28. juni 2019). «Imponert Klaveness håper kvinnelandslaget kan opprettholde satsingen». *Nettavisen* **(norsk)**. Besøkt 5. juni 2022.
8. ↑  NTB, Av. «Spennende EM-trekning for Norge – møter vertslandet igjen». *Dagsavisen* **(norsk)**. Besøkt 10. juni 2022.
9. ↑  Fotballforbund, Norges. «Tyriberget blir assistenttrener for A-kvinner». *fotball.no - Norges Fotballforbund* **(norsk)**. Besøkt 10. juni 2022.
10. ↑  Fotballforbund, Norges. «Cupfinaleseminaret 2021». *fotball.no - Norges Fotballforbund* **(norsk)**. Besøkt 10. juni 2022.
11. ↑  Fotballforbund, Norges. «- Vi må alltid gå ut fra spillet». *fotball.no - Norges Fotballforbund* **(norsk)**. Besøkt 10. juni 2022.